pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กบี้”ห่วงใยประชาชน สั่ง ขรก.แรงงานเฝ้าระวังน้ำท่วม เตรียมการช่วยเหลือตามแผน
วันพฤหัสบดีที่ 12 ตุลาคม 2560
“บิ๊กบี้”ห่วงใยประชาชน สั่ง ขรก.แรงงานเฝ้าระวังน้ําท่วม เตรียมการช่วยเหลือตามแผน
“บิ๊กบี้” สั่งการให้ข้าราชการและเจ้าหน้าที่กระทรวงแรงงานเฝ้าระวังและเตรียมการช่วยเหลือประชาชน ลูกจ้าง นายจ้างที่ได้รับผลกระทบในพื้นที่ประสบอุทกภัยตามแผนที่กําหนด โดยการสนับสนุนรถบรรทุกขนย้ายสิ่งของและประชาชน บริการสถานที่พักพิงชั่วคราว
“บิ๊กบี้” สั่งการให้ข้าราชการและเจ้าหน้าที่กระทรวงแรงงานเฝ้าระวังและเตรียมการช่วยเหลือประชาชน ลูกจ้าง นายจ้างที่ได้รับผลกระทบในพื้นที่ประสบอุทกภัยตามแผนที่กําหนด โดยการสนับสนุนรถบรรทุกขนย้ายสิ่งของและประชาชน บริการสถานที่พักพิงชั่วคราว ขอความร่วมมือนายจ้างผ่อนผันเวลาทํางาน โดยไม่ถือเป็นวันลา พร้อมฟื้นฟูอาชีพ จ้างงานเร่งด่วนและพัฒนาทักษะฝีมือภายหลังน้ําลด
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า พล.อ. ศิริชัย ดิษฐกุล รัฐมนตรีว่าการกระทรวงแรงงาน ได้ติดตามสถานการณ์เนื่องจากหลายพื้นที่มีฝนตกอย่างต่อเนื่องจนทําให้เกิดอุทกภัย โดยมีความห่วงใยพี่น้องประชาชนที่ได้รับผลกระทบ ทั้งนี้ ได้มีข้อสั่งการให้ข้าราชการและเจ้าหน้าที่กระทรวงแรงงานเฝ้าระวังและเตรียมการช่วยเหลือประชาชนในพื้นที่ตามแผนที่กําหนดรวมทั้งสํารวจข้อมูลสถานประกอบกิจการ และลูกจ้างที่ได้รับผลกระทบเพื่อบรรเทาความเดือดร้อน
นายวิวัฒน์ กล่าวต่อว่า มาตรการช่วยเหลือผู้ประสบอุทกภัยของกระทรวงแรงงาน ได้แก่ บริการอาหารและน้ําดื่มให้แก่พี่น้องประชาชนที่ได้รับผลกระทบร่วมกับหน่วยงานในพื้นที่ สนับสนุนรถบรรทุกเพื่อขนย้ายสิ่งของและประชาชน บริการสถานที่พักพิงชั่วคราว ขอความร่วมมือจากนายจ้างให้ผ่อนผันเวลาทํางาน หรืออนุญาตให้ลูกจ้างที่ไม่สามารถมาทํางานได้ตามปกติ เนื่องจากที่พักอาศัยถูกน้ําท่วมหรือมีปัญหาเรื่องการเดินทางสามารถหยุดงานโดยไม่ถือเป็นวันลา จัดรถ Mobile Unit เพื่อประชาสัมพันธ์ตําแหน่งงานและรับสมัครงาน ฝึกอาชีพให้แก่ผู้ได้รับผลกระทบจากอุทกภัยจัดให้มีบริการฝึกอบรมฟื้นฟูอาชีพซ่อมรถจักรยานยนต์ เครื่องใช้ไฟฟ้าและอุปกรณ์เครื่องยนต์เล็กเครื่องมือทางการเกษตรที่เสียหายจากน้ําท่วม จัดทําสุขาลอยน้ําเพื่อบรรเทาความเดือดร้อนจากภาวะน้ําท่วมขังติดต่อเป็นเวลาหลายวันเพื่อบรรเทาปัญหาด้านสุขอนามัย ตรวจสอบความปลอดภัยในสถานประกอบกิจการ เพื่อแนะนําให้ปรับปรุงแก้ไขก่อนเริ่มทํางาน รวมทั้งจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพ เป็นต้น
ทั้งนี้ ผู้ประกอบการ ลูกจ้าง ประชาชนทั่วไป สามารถขอรับบริการความช่วยเหลือ โดยสามารถติดต่อหน่วยงานในสังกัดกระทรวงแรงงาน ได้ที่สํานักงานแรงงานจังหวัด สํานักงานจัดหางานจังหวัด สํานักงานสวัสดิการและคุ้มครองแรงงานจังหวัด สถาบัน/สํานักงานพัฒนาฝีมือแรงงานจังหวัด และสํานักงานประกันสังคมทุกจังหวัดทั่วประเทศ หรือสอบถามรายละเอียดได้ที่สายด่วนกรมการจัดหางาน 1694 สายด่วนกรมสวัสดิการและคุ้มครองแรงงาน 1546
-----------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
12 ตุลาคม 2560
รัฐบาลไทย-ข่าวทำเนียบรัฐบาล-รัฐบาลเดินหน้านโยบายลดค่าโดยสารรถไฟฟ้า ลดภาระค่าครองชีพประชาชน
วันอาทิตย์ที่ 17 พฤศจิกายน 2562
รัฐบาลเดินหน้านโยบายลดค่าโดยสารรถไฟฟ้า ลดภาระค่าครองชีพประชาชน
รัฐบาลเดินหน้านโยบายลดค่าโดยสารรถไฟฟ้า ลดภาระค่าครองชีพประชาชน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยว่า เพื่อลดภาระค่าครองชีพให้แก่ประชาชน นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้หน่วยงานที่เกี่ยวข้อง ศึกษาแนวทางการปรับลดอัตราค่าโดยสารรถไฟฟ้า โดยไม่มีผลกระทบต่อสัญญา เพื่ออํานวยความสะดวกในการเดินทาง บรรเทาความเดือดร้อนของผู้โดยสาร ลดภาระค่าครองชีพที่ใช้จ่ายประจําวัน ซึ่งนโยบายดังกล่าวนี้มีความคืบหน้าไปมาก โดยวันที่ 19 พฤศจิกายนนี้ จะมีการประชุมคณะกรรมการการรถไฟฟ้าขนส่งมวลชนแห่งประเทศไทย หรือ บอร์ด รฟม. พิจารณาลดภาระค่าโดยสารรถไฟฟ้าเพื่อประชาชน
ทั้งนี้ บอร์ด รฟม. จะพิจารณาใน 2 มาตรการ 1. เปิดจําหน่ายตั๋วโดยสารร่วมระหว่างรถไฟฟ้า MRT สายสีน้ําเงิน และสายสีม่วง คิดอัตราค่าโดยสารต่อเที่ยวถูกลง 2. ลดอัตราค่าโดยสารในช่วงนอกเวลาเร่งด่วน (Off Peak) ระหว่าง 9.00 - 15.30 น. และช่วงวันเสาร์ - อาทิตย์ ของรถไฟฟ้าสายสีม่วง โดยปัจจุบันเก็บอัตราค่าโดยสารอยู่ที่ 14 - 42 บาทต่อเที่ยว ส่วนมาตรการลดค่าโดยสารรถไฟฟ้าทั้งระบบนั้น ขณะนี้ กรมการขนส่งทางราง กําลังเร่งหาแนวทางอยู่ โดยต้องพิจารณาอย่างรอบคอบเพื่อไม่กระทบต่อสัญญา และให้ประชาชนได้ประโยชน์สูงสุด
“การลดอัตราค่าโดยสารรถไฟฟ้าลง จะทําให้ประชาชนหันมาเดินทางโดยรถไฟฟ้ามากขึ้น โดยรัฐมนตรีว่าการกระทรวงคมนาคม คาดหวังจะให้นโยบายนี้ แล้วเสร็จก่อนสิ้นปี เพื่อเป็นของขวัญปีใหม่ให้กับประชาชนชาวไทย และคาดหวังว่าจะเป็นที่น่าพอใจต่อประชาชน สามารถช่วยเหลือประชาชนในการประหยัดค่าใช้จ่ายด้านการเดินทางได้เป็นอย่างดี” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ไทยติดอันดับ 8 ประเทศที่มีศักยภาพในการเติบโตด้านการค้ามากที่สุด
วันพุธที่ 16 ตุลาคม 2562
ไทยติดอันดับ 8 ประเทศที่มีศักยภาพในการเติบโตด้านการค้ามากที่สุด
วันพุธที่ 16 ตุลาคมม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยติดอันดับที่ 8 ใน 20 ประเทศที่มีศักยภาพในการเติบโตด้านการค้ามากที่สุด โดยวิเคราะห์ศักยภาพการเติบโตด้านการค้าของแต่ละตลาด ที่สํารวจจาก 66 ประเทศทั่วโลก ซึ่งมีตัววัด 12 ด้านภายใต้แกนหลัก 3 ด้าน คือ 1. พลวัตทางเศรษฐกิจ วัดจากการลงทุนโดยตรงจากต่างประเทศในตลาดหลักทรัพย์ 2. ด้านการเติบโตของปริมาณการส่งออก คุณภาพของโครงสร้างพื้นฐานด้านต่าง ๆ สัดส่วนของประชากรที่สามารถเข้าถึงอินเทอร์เน็ต 3. ด้านอี-คอมเมิร์ซ วัดจากการชําระเงินผ่านระบบดิจิทัลในปีที่ผ่านมา และคะแนนความสะดวกในการทําธุรกิจ เป็นต้น ทั้งนี้ สะท้อนให้เห็นว่าประเทศไทยมีความพร้อมในด้านการค้าและการเติบโตอย่างแข็งแกร่งในด้าน อี-คอมเมิร์ซ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กองบัญชาการจราจร และตำรวจนครบาลจัดการจราจรพระราชพิธีถวายสักการะพระบาทสมเด็จพระเจ้าอยู่หัวในพระบรมโกศ
วันอังคารที่ 1 พฤศจิกายน 2559
กองบัญชาการจราจร และตํารวจนครบาลจัดการจราจรพระราชพิธีถวายสักการะพระบาทสมเด็จพระเจ้าอยู่หัวในพระบรมโกศ
กองบัญชาการจราจร และตํารวจนครบาลจัดการจราจรพระราชพิธีถวายสักการะพระบาทสมเด็จพระเจ้าอยู่หัวในพระบรมโกศ
วันนี้ (17 ตุลาคม 2559) เวลา 13.30 น. ณ ตึกสันติไมตรี ทําเนียบรัฐบาล พล.ต.ท.จิรสันต์ แก้วแสงเอก ผู้บังคับการตํารวจจราจร แถลงข่าวเกี่ยวกับเส้นทางการจราจรที่สําคัญ ว่า เนื่องด้วยพระบรมราชานุญาตให้พี่น้องประชาชนสามารถร่วมพระราชพิธีถวายสักการะพระบาทสมเด็จพระเจ้าอยู่หัวในพระบรมโกศ และถวายความเคารพพระศพ ทางศูนย์บัญชาการติดตามสถานการณ์ ได้มอบหมายให้กองบัญชาการจราจรและตํารวจนครบาล ให้ดําเนินการดูแลจัดระเบียบการจราจร รวมถึงการอํานวยความสะดวกให้กับพี่น้องประชาชน ที่ต้องการเดินทางมาร่วมพิธี ดังนี้
1. ปิดเส้นทางจราจร 8 สาย คือ ถนนราชดําเนินใน ถนนสนามไชย ถนนหน้าพระลาน (ถนนเส้นรอบสนามหลวง จนไปถึงวงเวียน รด.)
2. เปิดเส้นทางเดินรถทางเดียว oneway ตั้งแต่ ถนนท่าพระจันทร์ ถนนหน้าพระลาน ผ่านถนนท้ายวัง จนไปถึงวงเวียน รด.
3. กําหนดพื้นที่ห้ามจอดรถตลอดเวลา คือ ถนนเส้นล้อมรอบวัดพระศรีรัตนวราราม ถนนรอบสนามหลวง ตั้งแต่ถนนราชดําเนินใน ผ่านวงเวียน รด. วนรอบจนไปถึงถนนหน้าพระธาตุ
ทั้งนี้ กองบังคับการจราจรจะร่วมมือกับการขนส่งมวลชน จัดรถโดยสาร ขสมก. ให้พี่น้องประชาชน เพื่ออํานวยความสะดวกในการเดินทางไปร่วมพระราชพิธี กว่า 25 สาย ซึ่งจัดจุดบริการขึ้นรถกว่า 4 สาย คือ จุดสกายไฮย์ จุดกองสลากเก่า จุดหน้าสํานักงานการท่องเที่ยวและกีฬาแห่งชาติ และจุดวงเวียน รด.
สําหรับ พี่น้องประชาชนให้หลีกเลี่ยงการนํารถยนต์ส่วนบุคคลมาร่วมพระราชพิธี เนื่องจากในบริเวณพระราชพิธี ไม่มีการจัดพื้นที่ในการจอดรถยนต์ส่วนบุคคลไว้ แต่หากประชาชนมีความจําเป็น เจ้าหน้าที่ได้จัดเตรียมพื้นที่จอดรถในบริเวณรอบนอกไว้จํานวน 5 จุด คือ อิมแพ็คอารีน่าเมืองทองธานี พุทธมณฑล สี่แยกบางนา เซ็นทรัลเวสต์เกต และสโมสรตํารวจ โดยจะจัดรถโดยสารรับ - ส่ง มายังสนามหลวง สามารถสอบถามรายละเอียดเพิ่มเติมได้ที่ กองบังคับการจราจร โทร. 02-515-3111 หรือ เว็บไซต์ www.trafficpolice.go.th
---------------------------------------------------------------
สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหารกระทรวงฯ ร่วมบันทึกเทปถวายพระพรเนื่องในโอกาส วันเฉลิมพระชนมพรรษา สมเด็จพระเจ้าอยู่หัว รัชกาลที่ 10
วันพุธที่ 27 มิถุนายน 2561
รมว.กระทรวงดิจิทัลฯ นําคณะผู้บริหารกระทรวงฯ ร่วมบันทึกเทปถวายพระพรเนื่องในโอกาส วันเฉลิมพระชนมพรรษา สมเด็จพระเจ้าอยู่หัว รัชกาลที่ 10
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงฯ และหน่วยงานในสังกัด ร่วมบันทึกเทปถวายพระพรชัยมงคล เนื่องในโอกาสวันมหามงคลเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2561 เพื่อแสดงความจงรักภักดีและสํานึกใน พระมหากรุณาธิคุณ เมื่อวันที่ 26 มิถุนายน 2561 ณ สถานีวิทยุโทรทัศน์กองทัพบกช่อง 5 ถนนพหลโยธิน เขตพญาไท กรุงเทพฯ
*******************
รัฐบาลไทย-ข่าวทำเนียบรัฐบาล-สธ. เตือนอย่าหลงเชื่อผู้แอบอ้างขอรับเงินสนับสนุนทำหนังสือครบรอบวันสถาปนากระทรวง
วันเสาร์ที่ 1 ธันวาคม 2561
สธ. เตือนอย่าหลงเชื่อผู้แอบอ้างขอรับเงินสนับสนุนทําหนังสือครบรอบวันสถาปนากระทรวง
กระทรวงสาธารณสุข เตือนบริษัท ห้างร้าน อย่าหลงเชื่อผู้แอบอ้างขอรับการสนับสนุนค่าโฆษณาจัดทําหนังสือครบรอบ 76 ปีกระทรวงสาธารณสุข หากพบมีการแอบอ้าง ขอให้แจ้งมาที่ สํานักงานปลัดกระทรวงสาธารณสุขหมายเลข 0 2590 1000
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ช่วงวันสถาปนากระทรวงสาธารณสุขซึ่งตรงกับวันที่ 27 พฤศจิกายนของทุกปี โดยในปีนี้ครบรอบ 76 ปี ซึ่งทุกปีจะมีบริษัท ห้างร้าน สอบถามเข้าไปยังกระทรวงสาธารณสุขว่า มีผู้ทําหนังสืออ้างชื่อกระทรวงสาธารณสุขไปติดต่อขอรับการสนับสนุนค่าโฆษณาเพื่อลงในหนังสือครบรอบวันสถาปนากระทรวงสาธารณสุข ยืนยันว่า กระทรวงสาธารณสุข ไม่มีนโยบายรับการสนับสนุนจัดทําหนังสือหรือเอกสารใดๆ และไม่เคยอนุญาตให้หน่วยงานหรือบุคคลจัดทําหนังสือดังกล่าว
“ขอให้ผู้ประกอบการบริษัท ห้างร้าน อย่าได้หลงเชื่อการแอบอ้างดังกล่าว และหากได้รับการติดต่อขอสนับสนุนจัดทําหนังสือดังกล่าว ขอให้สอบถามข้อเท็จจริงและแจ้งความความเพื่อดําเนินคดีรวมถึงขอความกรุณาแจ้งเบาะแสที่สํานักงานปลัดกระทรวงสาธารณสุข หมายเลข 0 2590 1000 ขณะนี้ได้ให้ฝ่ายกฎหมายของกระทรวงสาธารณสุขรวบรวมหลักฐานเพื่อดําเนินคดีทางกฎหมายกับผู้แอบอ้างต่อไป” นายแพทย์ไพศาล กล่าว
***************************************** 1 ธันวาคม 2561
รัฐบาลไทย-ข่าวทำเนียบรัฐบาล-พิธีลงนามบันทึกความเข้าใจ (MOU) ระหว่างกรมทรัพย์สินทางปัญญา กับสำนักงานสิทธิบัตรและเครื่องหมายการค้าสหรัฐอเมริกา
วันจันทร์ที่ 17 กรกฎาคม 2560
พิธีลงนามบันทึกความเข้าใจ (MOU) ระหว่างกรมทรัพย์สินทางปัญญา กับสํานักงานสิทธิบัตรและเครื่องหมายการค้าสหรัฐอเมริกา
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ ให้เกียรติเป็นสักขีพยานในการลงนามบันทึกความเข้าใจ (MOU) ระหว่างกรมทรัพย์สินทางปัญญา กับสํานักงานสิทธิบัตรและเครื่องหมายการค้าสหรัฐอเมริกา (USPTO)
ว่าด้วยความร่วมมือทวิภาคี เมื่อวันที่ 12 กรกฎาคม 2560 โดย MOU ดังกล่าวมีสาระสําคัญเป็นการสานต่อความร่วมมือระหว่างสองหน่วยงาน เพื่อปรับปรุงการบริหารจัดการและเพิ่มประสิทธิผลของระบบทรัพย์สินทางปัญญา ผ่านการแลกเปลี่ยนข้อมูลและการจัดกิจกรรมเสริมสร้างศักยภาพการทํางาน เช่น การจัดอบรมผู้ตรวจสอบสิทธิบัตรและเครื่องหมายการค้า และการจัดอบรมเจ้าหน้าที่ด้านการป้องปรามการละเมิดทรัพย์สินทางปัญญา และการจัดประชุม/สัมมนาด้านการส่งเสริมนวัตกรรมเพื่อการเติบโตทางเศรษฐกิจ เป็นต้น ซึ่งกลไกความร่วมมือดังกล่าวจะมีส่วนช่วยในการขับเคลื่อนนโยบายรัฐบาลและกระทรวงพาณชย์ในการปฏิรูประบบทรัพย์สินทางปัญญาของไทยสู่เป้าหมายประเทศไทย 4.0 ด้วย
ทั้งนี้ นอกจากการลงนาม MOU ข้างต้นแล้ว ปลัดกระทรวงพาณิชย์และอธิบดีกรมทรัพย์สินทางปัญญา ยังได้ให้ข้อมูลความคืบหน้าการดําเนินการด้านทรัพย์สินทางปัญญาของไทยแก่ USPTO หลายเรื่อง อาทิ การแก้ไขปัญหางานค้างการจดสิทธิบัตรและเครื่องหมายการค้า การป้องปรามการละเมิดทั้งในท้องตลาดและบนอินเทอร์เน็ต การปรับปรุงกฏหมายสิทธิบัตรและกฎหมายลิขสิทธิ์ และการเข้าเป็นภาคีพิธีสารกรุงมาดริด ที่ไทยจะยื่นตราสารภาคยานุวัตภายในสิ้นเดือนนี้ ซึ่งนายโจเซฟ มาทาล ปฏิบัติหน้าที่ปลัดกระทรวงพาณิชย์สหรัฐฯ และผู้อํานวยการ USPTO ได้แสดงความชื่นชมและพร้อมที่จะให้การสนับสนุนการดําเนินการของไทยอย่างต่อเนื่องต่อไป
รัฐบาลไทย-ข่าวทำเนียบรัฐบาล-ปลัดยธ. นำคณะผู้แทนไทย เสนอรายงานการปฏิบัติตามกติกา ICCPR เป็นวันที่สอง
วันพุธที่ 15 มีนาคม 2560
ปลัดยธ. นําคณะผู้แทนไทย เสนอรายงานการปฏิบัติตามกติกา ICCPR เป็นวันที่สอง
นายชาญเชาวน์ ไชยานุกิจ ปลัดกระทรวงยุติธรรม เป็นหัวหน้าคณะผู้แทนไทยนําเสนอรายงานการปฏิบัติตามกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ฉบับที่ ๒ ต่อคณะกรรมการสิทธิมนุษยชนแห่งสหประชาชาติ  เป็นวันที่สอง
เมื่อวันอังคารที่ ๑๔ มีนาคม ๒๕๖๐ เวลา ๑๖.๐๐-๑๙.๐๐ น. (ตามเวลาในประเทศไทย)
นายชาญเชาวน์ ไชยานุกิจ ปลัดกระทรวงยุติธรรม
เป็นหัวหน้าคณะผู้แทนไทยนําเสนอรายงานการปฏิบัติตามกติการะหว่างประเทศว่าด้วยสิทธิพลเมือง
และสิทธิทางการเมือง (ICCPR) ฉบับที่ ๒ ต่อคณะกรรมการสิทธิมนุษยชนแห่งสหประชาชาติ เป็นวันที่สอง
ณ Palais Wilson นครเจนีวา สมาพันธรัฐสวิส
โดยคณะผู้แทนไทยได้ตอบคําถามของคณะกรรมการฯ เพิ่มเติมจากวันแรก อาทิ
ประเด็นร่างพระราชบัญญัติป้องกันและปราบปรามการทรมานและการบังคับบุคคลให้สูญหาย พ.ศ. ....
การดําเนินงานของเรือนจํา ทัณฑสถาน และความเป็นอิสระของศาลยุติธรรม
การค้ามนุษย์ สิทธิของกลุ่มผู้มีความหลากหลายทางเพศ
การกระทําผิดทางคอมพิวเตอร์และกฎหมายหมิ่นประมาท เป็นต้น
ทั้งนี้ ปลัดกระทรวงยุติธรรม ได้กล่าวย้ําถึงนโยบายการให้ความสําคัญ
ในเรื่องของการสร้างวัฒนธรรมสิทธิมนุษยชนและการเคารพสิทธิของผู้อื่นตามกฎหมาย
พร้อมเตรียมนําข้อเสนอของคณะกรรมการฯ ที่ได้รับ ชี้แจงต่อคณะรัฐมนตรีเพื่อพิจารณาต่อไป
รัฐบาลไทย-ข่าวทำเนียบรัฐบาล-นายกรัฐมนตรีย้ำต้องการแก้ปัญหาฝุ่นและน้ำอย่างยั่งยืน มีแผนรองรับ แต่ต้องอาศัยความร่วมมือจากทุกฝ่าย
วันอังคารที่ 14 มกราคม 2563
นายกรัฐมนตรีย้ําต้องการแก้ปัญหาฝุ่นและน้ําอย่างยั่งยืน มีแผนรองรับ แต่ต้องอาศัยความร่วมมือจากทุกฝ่าย
นายกรัฐมนตรีย้ําให้ทุกภาคส่วนร่วมด้วยช่วยกันแก้ปัญหาฝุ่นควัน  และเน้นหาแนวทางการพัฒนาอย่างยั่งยืนเพื่อยกระดับคุณภาพชีวิต
วันนี้ (14 ม.ค. 63) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชนถึงการแก้ไขและรับมือกับปัญหาฝุ่นควันในปัจจุบันว่า รัฐบาลหวังแก้ปัญหาทุกอย่างอย่างยั่งยืน ทั้งปัญหาภัยแล้ง ปัญหา PM 2.5 ซึ่งมีแผนเตรียมการต่างๆ ไว้แล้ว ไม่ว่าจะแผนการบริหารจัดการน้ํา 20 ปี แต่ทั้งนี้ต้องได้รับความร่วมมือจากทุกฝ่าย ซึ่งทุกคนก็ทราบดีทั้งการควบคุมรถที่มีควันดํา ทั้งรถส่วนบุคคลและรถสาธารณะ เนื่องจากปัญหาฝุ่นควันส่วนใหญ่นั้นมาจากการจราจรบนท้องถนนถึง 70% รวมทั้งที่มาจากสาเหตุอื่น ๆ อีก อาทิ เช่น จากโรงงานอุตสาหกรรม การเผา รัฐบาลมีหน้าที่กํากับดูแลขนส่งมวลชน ไม่ว่าจะรณรงค์ดูแลรักษาเครื่องยนต์ การเปลี่ยนไส้กรอง หรือการใช้เชื้อเพลิง B10 ซึ่งเผาไหม้ง่ายและเป็นพลังงานที่สะอาด ไม่ก่อให้เกิดควันและมลพิษ หรือการเริ่มใช้รถยนต์ไฟฟ้า ทุกอย่างดําเนินการเป็นขั้นเป็นตอน ท้ายที่สุด รัฐบาลจะใช้มาตรการทางกฎหมายเท่านั้น เช่น ห้ามรถยนต์วิ่ง หรือ ห้ามรถบรรทุกเข้าเมืองอาจทําเกิดผลกระทบ ซึ่งรัฐบาลเองก็ไม่ต้องการ วันนี้ ได้มีการพัฒนาและใช้แอพพลิเคชั่น (AirCMI) โดยนําร่องที่จังหวัดเชียงใหม่แล้ว และอยากให้สามารถใช้ได้ในจังหวัดอื่นด้วย ถือว่าเป็นการพัฒนาอย่างยั่งยืน
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 24 มกราคม 2560
วันพุธที่ 25 มกราคม 2560
สรุปข่าวการประชุมคณะรัฐมนตรี 24 มกราคม 2560
วันนี้ (24 มกราคม 2560) เวลา 09.00 น.ณ ห้องประชุม 501 ตึกบัญชาการ 1ทําเนียบรัฐบาล
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ปลัดวธ.ร่วมเป็นประธานในพิธีเปิดงานมหกรรมตีกลองนานาชาติในอาเซียนและญี่ปุ่น
วันพุธที่ 7 มิถุนายน 2560
ปลัดวธ.ร่วมเป็นประธานในพิธีเปิดงานมหกรรมตีกลองนานาชาติในอาเซียนและญี่ปุ่น
ปลัดวธ.ร่วมเป็นประธานในพิธีเปิดงานมหกรรมตีกลองนานาชาติในอาเซียนและญี่ปุ่น
วันที่ 2 มิถุนายน 2560 เวลา 13.00 น. นายกฤษศญพงษ์ ศิริ ปลัดกระทรวงวัฒนธรรมร่วมเป็นประธานในพิธีเปิดงานมหกรรมตีกลองนานาชาติในอาเซียนและญี่ปุ่น เนื่องในโอกาสฉลองครบรอบ 50 ปี ประชาคมอาเซียน ในปี พ.ศ. 2560 และเนื่องในโอกาสฉลองครบรอบ 130 ปี การสถาปนาทางการทูตไทย-ญี่ปุ่น โดยมีดร.เตช บุนนาค ประธานกรรมการบริหาร APCD Mr.Hironobu Shibuya ที่ปรึกษาพิเศษ มูลนิธินิปปอน H.E. Mr. Shiro Saboshima เอกอัครราชทูตประเทศญี่ปุ่นประจําประเทศไทย นายวิทวัส ศรีวิหค รองปลัดกระทรวงการต่างประเทศร่วมกล่าวในพิธีเปิด โดยประกอบไปด้วยมือกลองจาก 10 ประเทศสมาชิกอาเซียน รวมถึงประเทศญี่ปุ่น ณ ศูนย์ประชุมวายุภักษ์ โรงแรมเซ็นทรา ศูนย์ราชการ ถนนเเจ้งวัฒนะ
รัฐบาลไทย-ข่าวทำเนียบรัฐบาล-นายกรัฐมนตรียืนยันมีการเลือกตั้งแน่นอน ส่วนจะเมื่อไหร่ ขึ้นอยู่กับการพิจารณาของหน่วยงานที่เกี่ยวข้อง
วันอังคารที่ 23 มกราคม 2561
นายกรัฐมนตรียืนยันมีการเลือกตั้งแน่นอน ส่วนจะเมื่อไหร่ ขึ้นอยู่กับการพิจารณาของหน่วยงานที่เกี่ยวข้อง
นายกรัฐมนตรียืนยันมีการเลือกตั้งแน่นอน ส่วนจะเมื่อไหร่ ขึ้นอยู่กับการพิจารณาของหน่วยงานที่เกี่ยวข้อง
วันนี้ (23 มกราคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึง พรบ.การเลือกตั้งว่า เป็นการทํางานของสภานิติบัญญัติแห่งชาติ (สนช.) และคณะกรรมการร่างรัฐธรรมนูญ (กรธ.) โดยส่วนตัวรับฟังเหตุผลมาตลอด แต่ทั้งนี้ ต้องมีขั้นตอนการพิจารณาอีกหลายขั้นตอน ซึ่งต้องตั้งคณะกรรมการ 3 ฝ่ายพิจารณาร่วมกัน พร้อมกล่าวยืนยันว่า จะมีการเลือกตั้งแน่นอน ส่วนจะเมื่อไหร่นั้น ต้องขึ้นอยู่กับการพิจารณาของหน่วยงานที่เกี่ยวข้อง
นายกรัฐมนตรีกล่าวต่อไปว่า เราต้องทําให้สภามีความเข้มแข็ง ต้องเชื่อมั่น เพราะที่ผ่านมาเราไม่ค่อยเชื่อมั่นต่อสภามากนัก โดนตนเองต้องทําเป็นตัวอย่าง ต้องเชื่อมั่นใน สนช และ กรธ. และจะไม่เข้าไปก้าวล่วงการทํางาน เพราะการก้าวล่วงการทํางานเป็นสิ่งไม่ดี จะทําให้ทุกคนทํางานไม่ได้ พร้อมทั้งต้องรับฟังความคิดเห็นของทุกฝ่าย ซึ่งทุกอย่างเป็นไปตามรัฐธรรมนูญ
--------------------------------------------
รัฐบาลไทย-ข่าวทำเนียบรัฐบาล-รมต.สุริยะฯ ร่วมพิธีทำบุญ 5 ศาสนา เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
วันพุธที่ 24 กรกฎาคม 2562
รมต.สุริยะฯ ร่วมพิธีทําบุญ 5 ศาสนา เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
นายสุริยะ  จึงรุ่งเรืองกิจ  รัฐมนตรีว่าการกระทรวงอุตสาหกรรม ร่วมพิธีทําบุญ 5 ศาสนา เนื่องในวันเฉลิม  พระชนมพรรษาพระบาทสมเด็จพระเจ้าอยู่หัว
วันนี้ (24 กรกฎาคม 2562) เวลา 08.15 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายพสุ โลหารชุน ปลัดกระทรวงอุตสาหกรรม ร่วมพิธีทําบุญ 5 ศาสนา เนื่องในวันเฉลิม พระชนมพรรษาพระบาทสมเด็จพระเจ้าอยู่หัว โดยมีการประกอบพิธีทางศาสนาของผู้นํา ทั้ง 5 ศาสนา ประกอบด้วยศาสนาพุทธ คริสต์ อิสลาม พราหมณ์ - ฮินดูและซิกข์ ทําพิธีทางศาสนาตามลําดับ โดยมี พล.อ.ประยุทธ์ จันทร์โอชา นายกรัฐมนตรีเป็นประธาน ซึ่งในงานพิธีมีคณะรัฐมนตรีพร้อมคู่สมรส ประธานสภาผู้แทนราษฎร ประธานวุฒิสภาประธานศาลฎีกา ประธานศาลรัฐธรรมนูญ ประธานศาลปกครองสูงสุด ผู้บัญชาการเหล่าทัพ องค์กรอิสระ และข้าราชการเข้าร่วมพิธีอย่างพร้อมเพรียง ณ ทําเนียบรัฐบาล #กระทรวงอุตสาหกรรม #พิธีทําบุญ 5 ศาสนา
รัฐบาลไทย-ข่าวทำเนียบรัฐบาล-ไอแบงก์ เยียวยา SMEs ตามมาตรการแบงก์ชาติ พักชำระหนี้ 6 เดือนอัตโนมัติ พร้อมอัดเงินเพิ่มเสริมสภาพคล่อง
วันศุกร์ที่ 10 เมษายน 2563
ไอแบงก์ เยียวยา SMEs ตามมาตรการแบงก์ชาติ พักชําระหนี้ 6 เดือนอัตโนมัติ พร้อมอัดเงินเพิ่มเสริมสภาพคล่อง
ไอแบงก์พร้อมเยียวยาลูกค้าผู้ประกอบการ SMEs ตามมาตรการของ ธปท. เพื่อช่วยเหลือ SMEs ที่ได้รับผลกระทบทางเศรษฐกิจจาก COVID-19 ด้วยสองมาตรการช่วยเหลือ ทั้งการพักชําระหนี้เงินต้นและกําไร นาน 6 เดือน และการให้วงเงินสินเชื่อเพื่อเสริมสภาพคล่อง
ธนาคารอิสลามแห่งประเทศไทย (ไอแบงก์) พร้อมเยียวยาลูกค้าผู้ประกอบการ SMEs ตามมาตรการของ ธนาคารแห่งประเทศไทย (ธปท.) เพื่อช่วยเหลือ SMEs ที่ได้รับผลกระทบทางเศรษฐกิจจาก COVID-19 ด้วยสอง มาตรการช่วยเหลือ ทั้งการพักชําระหนี้เงินต้นและกําไร นาน 6 เดือน และการให้วงเงินสินเชื่อเพื่อเสริมสภาพคล่อง คิดอัตรากําไรต่ําพิเศษ 2% 2 ปี พร้อมฟรีกําไร 6 เดือนแรก
จากผลกระทบทางเศรษฐกิจที่เกิดขึ้นจาก COVID-19 ส่งผลให้ผู้ประกอบการหลายรายประสบปัญหา ไอแบงก์ ขานรับเยียวยาลูกค้าตามมาตรการของ ธปท. ทันที 2 มาตรการ เพื่อช่วยเหลือลูกค้า SMEs ดังนี้
1. มาตรการพักชําระหนี้เงินต้นและกําไร ระยะเวลา นาน 6 เดือน เพื่อช่วยเหลือกลุ่มผู้ประกอบการ SMEs ที่มีวงเงินสินเชื่อ ไม่เกิน 100 ล้านบาท โดยธนาคารจะดําเนินการปรับให้อัตโนมัติ ลูกค้าไม่ต้องติดต่อใดๆ กับธนาคาร ซึ่งจะเริ่มมีผลตั้งแต่เดือนเมษายน 2563 นี้ เป็นต้นไป จะไม่ถือเป็นการผิดนัดชําระหนี้ของลูกค้าและจะไม่เสียประวัติข้อมูลเครดิต
2. มาตรการสินเชื่อเสริมสภาพคล่อง เพื่อให้ความช่วยเหลือกลุ่มลูกค้าผู้ประกอบการที่มีวงเงินสินเชื่อไม่เกิน 500 ล้านบาท โดยจะเป็นการให้สินเชื่อใหม่กับลูกค้าเดิมของธนาคาร วงเงินไม่เกิน 20% ของยอดหนี้คงค้าง ณ วันที่ 31 ธันวาคม 2562 ซึ่งจะคิดอัตรากําไรพิเศษ 2% ต่อปี นาน 2 ปี พร้อมฟรีกําไร 6 เดือนแรก ลูกค้าที่สนใจสามารถติดต่อแจ้งความประสงค์กับเจ้าหน้าที่สินเชื่อที่ดูแลบัญชีของท่าน หรือติดต่อที่ ไอแบงก์ ทุกสาขาทั่วประเทศ
รัฐบาลไทย-ข่าวทำเนียบรัฐบาล-ไทยมุ่งกระชับความร่วมมือเพื่อรับมือกับภัยคุกคามรูปแบบใหม่และการแลกเปลี่ยนเทคโนโลยี ในกรอบอาเซียน-ออสเตรเลีย
วันเสาร์ที่ 22 ตุลาคม 2559
ไทยมุ่งกระชับความร่วมมือเพื่อรับมือกับภัยคุกคามรูปแบบใหม่และการแลกเปลี่ยนเทคโนโลยี ในกรอบอาเซียน-ออสเตรเลีย
วันนี้ (7 ก.ย. 59) เวลา 16.15 น. พลเอกประยุทธ์ จันทร์โอชา นายกรัฐมนตรี ผู้นําสมาชิกอาเซียน และนายกรัฐมนตรีมัลคอล์ม เทิร์นบูลล์ (Hon. Malcolm Turnbull) นายกรัฐมนตรีออสเตรเลีย ได้เข้าร่วมการประชุมสุดยอดอาเซียน-ออสเตรเลีย ครั้งที่ 2
วันนี้ (7 ก.ย. 59) เวลา 16.15 น. พลเอกประยุทธ์ จันทร์โอชา นายกรัฐมนตรี ผู้นําสมาชิกอาเซียน และนายกรัฐมนตรีมัลคอล์ม เทิร์นบูลล์ (Hon. Malcolm Turnbull) นายกรัฐมนตรีออสเตรเลีย ได้เข้าร่วมการประชุมสุดยอดอาเซียน-ออสเตรเลีย ครั้งที่ 2 ณ ห้องประชุม 3 ศูนย์การประชุมแห่งชาติ นครหลวงเวียงจันทน์ สาธารณรัฐประชาธิปไตยประชาชนลาว
ภายหลังเสร็จสิ้นการประชุม พลตรีวีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวว่า ออสเตรเลียเป็นมิตรของอาเซียนมาอย่างยาวนาน จนความสัมพันธ์ได้พัฒนาขึ้นในทุกมิติจนกลายมาเป็นหุ้นส่วนทางยุทธศาสตร์ ซึ่งไทยชื่นชมบทบาทที่แข็งขันของออสเตรเลียในภูมิภาค ทั้งการมีส่วนร่วมรักษาเสถียรภาพ ส่งเสริมความเจริญเติบโตทางเศรษฐกิจ รวมถึงการสนับสนุนความเป็นอยู่ที่ดีของประชาชนในอาเซียนตลอดมา
ในที่ประชุม นายกรัฐมนตรีได้เสนอ 2 แนวทาง ที่จะช่วยขับเคลื่อนความร่วมมือแบบหุ้นส่วนทางยุทธศาสตร์ระหว่างอาเซียนกับออสเตรเลีย
ประการแรกอาเซียนและออสเตรเลียควรเร่งเพิ่มพูนความร่วมมือระหว่างกันมากยิ่งขึ้นในการรับมือกับภัยคุกคามรูปแบบใหม่ และเสนอให้มีความร่วมมืออย่างใกล้ชิดระหว่างออสเตรเลียกับศูนย์อาเซียนนาร์โค (ASEANARCO) ที่ตั้งอยู่ในประเทศไทย เพื่อช่วยแก้ไขปัญหายาเสพติดในภูมิภาค รวมทั้ง พัฒนาโครงการความร่วมมือเพื่อเสริมสร้างศักยภาพในการต่อต้านอาชญากรรมไซเบอร์ โดยผ่านกรอบความร่วมมือต่อต้านการก่อการร้ายและอาชญากรรมข้ามชาติระหว่างอาเซียนกับออสเตรเลีย
ประการที่สองนายกรัฐมนตรีเสนอให้มีความร่วมมือด้านวิทยาศาสตร์ เทคโนโลยีและนวัตกรรมเพื่อเสริมสร้างขีดความสามารถของอาเซียน กับออสเตรเลีย ซึ่งถือเป็นกุญแจสําคัญที่จะนําไปสู่การเป็นประชาคมอาเซียนที่มีการพัฒนาอย่างยั่งยืน และการพัฒนาคุณภาพชีวิตที่ดีของประชาชนในอาเซียน
ไทยเห็นว่า ออสเตรเลียเป็นประเทศหนึ่งที่เป็นต้นแบบที่ดีในด้านความก้าวหน้าทางนวัตกรรม และการส่งเสริมการใช้ประโยชน์จากนวัตกรรมในทุกมิติ โดยเฉพาะอย่างยิ่งในด้านเศรษฐกิจและสังคม ด้านการพัฒนาธุรกิจ การเกษตรที่ยั่งยืน การบริหารจัดการภัยพิบัติ การเปลี่ยนแปลงสภาพภูมิอากาศ และสาธารณสุข และไทยพร้อมที่จะให้มีการจัด Workshop ระหว่างผู้ประกอบการ SMEs ในด้านเทคโนโลยีและนวัตกรรมระหว่างอาเซียนกับออสเตรเลีย เพื่อแลกเปลี่ยนองค์ความรู้และประสบการณ์มาสนับสนุนการพัฒนาเศรษฐกิจแบบยั่งยืน
นอกจากนี้ ไทยยังสนับสนุนให้มีการแลกเปลี่ยนบุคลากรทางการศึกษา วิชาการ วิจัยในทุกมิติ ภายใต้แผนปฏิบัติการโคลัมโบฉบับใหม่ของออสเตรเลีย (พ.ศ. 2558-2563) และสภาออสเตรเลีย-อาเซียน เพื่อให้เกิดการแลกเปลี่ยนแนวคิดและองค์ความรู้ อีกทั้งพัฒนาคนรุ่นใหม่ที่จะเป็นพลังสําคัญในการเสริมสร้างศักยภาพของภูมิภาคต่อไป เพื่อเป็นการพัฒนาทรัพยากรมนุษย์ควบคู่กันไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานในพิธีเปิดการสัมมนา เรื่องการจัดทำแผนหลัก (Master Plan) ศูนย์ทดสอบยานยนต์และยางล้อแห่งชาติ
วันพฤหัสบดีที่ 17 พฤศจิกายน 2559
รัฐมนตรีว่าการกระทรวงอุตสาหกรรม เป็นประธานในพิธีเปิดการสัมมนา เรื่องการจัดทําแผนหลัก (Master Plan) ศูนย์ทดสอบยานยนต์และยางล้อแห่งชาติ
รัฐมนตรีว่าการกระทรวงอุตสาหกรรม เป็นประธานในพิธีเปิดการสัมมนา เรื่องการจัดทําแผนหลัก (Master Plan) ศูนย์ทดสอบยานยนต์และยางล้อแห่งชาติ
เมื่อวันที่ 14 พฤศจิกายน 2559 นางอรรชกา สีบุญเรือง รัฐมนตรีว่าการกระทรวงอุตสาหกรรม เป็นประธานในพิธีเปิดการสัมมนา เรื่องการจัดทําแผนหลัก (Master Plan) ศูนย์ทดสอบยานยนต์และยางล้อแห่งชาติ ณ ห้องเมย์แฟร์บอลรูม เอ-บี ชั้น 11 โรงแรมเดอะเบอร์เคลีย์ ประตูน้ํา กรุงเทพฯ